[pic] | AZ EURÓPAI KÖZÖSSÉGEK BIZOTTSÁGA |

Brüsszel, 3.10.2007

SEC(2007) 1245

A BIZOTTSÁG SZOLGÁLATAINAK MUNKADOKUMENTUMA kísérő dokumentum a következőhöz

A gyalogosok és más veszélyeztetett úthasználók védelméről szóló európai parlamenti és tanácsi rendeletjavaslat kísérődokumentuma A hatásvizsgálat összefoglalója {COM(2007)560 véglegesSEC(2007)1244}

Az Európai Parlament és a Tanács 2003/102/EK irányelve[1] (2003. november 17.) a gyalogosok és más veszélyeztetett úthasználók gépjárművel való ütközést megelőző, illetve annak során történő védelmére vonatkozik Az irányelv elfogadásával a Tanács és a Parlament elismerte a második szakasz keretében a végrehajtás megvalósíthatóságát illetően előírt követelmények alapos megvizsgálásának szükségességét.

A meglévő irányelv 5. cikkében előírt és elvégzett megvalósíthatósági tanulmány is megmutatta már, hogy a 2010-ig tartó II. szakasz jelenlegi követelményei technikailag megvalósíthatatlanok. A tanulmány ugyancsak megvizsgálta az előírt időtartományban használatra rendelkezésre álló aktív biztonsági rendszerek lehetséges használatát. Ezek figyelembevételével a fékrásegítő rendszerek alkalmazását közvetlenül használható alkalmas technológiának minősítették.

A további vizsgálatokra öt lehetőséget jelöltek meg, a II. szakaszra vonatkozó követelményekkel kapcsolatban felmerült technikai megvalósíthatósági szempontok további vizsgálatára. Az 5. cikk (1) bekezdésének azon követelményével azonban, hogy a módosított követelmények „tényleges hatékonyság vonatkozásában legalább egyenértékűek” legyenek, nem mindegyik összeegyeztethető. A lehetőségek a következők:

- most semmit sem teszünk a követelményekkel kapcsolatban, a további előrelépés érdekében valószínűleg kitoljuk az hatályosítás időpontjait és folytatjuk a műszaki haladás figyelemmel kísérését, annak a lehetőségével, hogy az irányelvet egy későbbi időpontban módosítjuk,

- az iparág megvalósíthatóságra vonatkozó javaslatával összhangban módosítjuk el a II. szakasz passzív biztonsági követelményeit,

- az eredetileg a megvalósíthatósági tanulmány elkészítése során a külső tanácsadó által tett javaslatokkal összhangban mérsékelten módosítjuk a II. szakasz passzív biztonsági követelményeit,

- a II. szakasz megvalósíthatóságára vonatkozóan elvégzett tanulmány eredményeivel összhangban jelentősebb mértékben módosítjuk a II. szakasz passzív biztonsági követelményeit,

- a II. szakasz megvalósíthatóságára vonatkozóan elvégzett tanulmány eredményeivel összhangban módosítjuk a II. szakasz passzív biztonsági követelményeit és megköveteljük a kiegészítő aktív biztonsági rendszerek használatát, annak biztosítása érdekében, hogy ne csökkenjen a biztonság szintje.

A Bizottság az ötödik lehetőséget tartja a legmegvalósíthatóbbnak, miután kivitelezhető, és egyenértékű vagy emelt biztonsági szinteket kínál a jelenlegi javaslat vonatkozásában.

Ennek eredményeképpen és a Bizottság CARS 21 közleményében[2] előrevetítetteknek megfelelően az új javaslat módot ad az aktív és a passzív biztonság vegyítésére és különösen arra, hogy az összes érintett járművet felszereljék valamilyen fékrásegítő rendszerrel (BAS). A rendszer járműre szerelve vészhelyzetben jelentősen csökkentheti a jármű féktávolságát, aminek az a következménye, hogy a gyalogossal való ütközés kisebb sebességgel következik be, vagy teljesen elkerülhető.

A javasolt rendelettel kapcsolatos hatásvizsgálati tanulmány azt mutatja, hogy a veszélyeztetett úthasználó biztonságának mértéke fenntartható, sőt még fokozható is a meglévő irányelv második szakaszához kapcsolódó követelményekkel összevetve.

[1] HL L 321., 2003.12.6., 15. o.

[2] A Bizottság közleménye az Európai Parlament és a Tanács számára: A 21. századi versenyképes autóipari szabályozási keretről - A Bizottság álláspontja a CARS 21 magas szintű csoport zárójelentésével kapcsolatban - Hozzájárulás az EU növekedési és munkahelyteremtési stratégiájához. {SEC(2007)77} {SEC(2007)78}.